કૃષ્ણનગરમાં આવેલ જીમીપાર્ક સોસાયટીમાં રહેતાં મુન્નીબહેન રામબરનસિંહ તોમરે કૃષ્ણનગર પોલીસ સ્ટેશનમાં બાઇક પર આવેલા બે શખ્સો વિરુદ્ધમાં ફરિયાદ કરી છે. ફરિયાદમાં કરેલા આક્ષેપ પ્રમાણે ગઇ કાલે મુન્નીબહેન શાક લેવા માટે ખારીકટ કેનાલ પાસે ગયાં હતાં તે સમયે બાઇક પર આવેલા બે શખ્સો તેમના કાનમાં રહેલી સોનાની બુટ્ટી ખેંચીને ફરાર થઇ ગયા હતા. દરમિયાનમાં બુટ્ટી ખેંચનાર શખ્સે મુન્નીબહેન સામે એક રૂમાલ ફેંક્યો હતો. મુન્નીબહેને રૂમાલ ખોલીને જોતાં તેમાં બે રૂપિયાનો સિક્કો હતો.